Z A P I S N I K

                               37. sjednice Vijeća Gradske četvrti Donji grad

održane 14. 10. 2019. u zgradi Područnog ureda Centar, Zagreb, Ilica 25/I,

 dvorana 8  s početkom u 17, 00 sati

Nazočni članovi Vijeća Gradske četvrti Donji grad: Gordana Barberić, Nadežda Čačinovič do (18,50), Dean Čizmar do (18,47), Darko Domitrović, Robert Faber, Alen Lochert do (17,30), Vilim Matula, Marijan Oljica do (18,50), Petar Paradžik, Vesna Roje, Tomislav Stipanović (do 18,50), Branko Stojković, Željko Stura do (18,50), Tomislav Štriga od (17,10) i Josip Troha do (18,50).
Drugi nazočni: Mirella Šušak Cvetković – v.d.voditeljica Odsjeka za rad Gradske četvrti, Ana Katić i Nenad Kranjčec - djelatnici Gradskog ureda za mjesnu samoupravu.
Ivica Rovis, Jadranka Veselić Bruvo, Ana Marija Rajčić, Nataša Aralica i Martina Margetić iz Zavoda za prostorno uređenje, Tomislav Dumančić, Bojan Linardić i Gordana Muller Mikić iz Gradskog ureda za strategijsko planiranje i razvoj grada.
Predsjednik Vijeća Gradske četvrti Donji grad pozdravlja nazočne goste iz Zavoda za prostorno uređenje i Gradskog ureda za strategijsko planiranje i razvoj Grada, te  članove Vijeća i konstatira da je na sjednici prisutno 14 od ukupno 15 članova Vijeća, čime su stečeni uvjeti za raspravu i pravovaljano odlučivanje.
Gosp. Paradžik daje Zapisnik 36. sjednice na usvajanje. Vijeće Gradske četvrti Donji grad jednoglasno prihvaća Zapisnik 36. sjednice.
Predsjednik predlaže  da se iz dnevnog reda  kojeg su članovi Vijeća dobili u materijalima za sjednicu izbaci točka Godišnji izvještaj o izvršenju Financijskog plana za 2018. jer nisu stigli svi zatraženi izvještaji. 
Gđa. Roje predlaže da se u dnevni red uvrsti točka  Izvještaj o Danu Gradske četvrti Donji grad. 
Vijeće jednoglasno usvaja ove prijedloge i prihvaća sljedeći
DNEVNI RED:
1. Zaključak o izmjeni Plana komunalnih aktivnosti za 2019., donošenje
         2.    Korištenje nespomenutih rashoda poslovanja, donošenje zaključka

         3.    Nacrt konačnog prijedloga Odluke o izmjenama i dopunama Odluke o donošenju

                Generalnog urbanističkog plana grada Zagreba, donošenje zaključka
4.   Prijedlog programa za izradu UPU Vlaška – Šubićeva – Martićeva – Derenčinova,

      donošenje zaključka

         5.   Izvješće o Danu Donjeg grada

6.  Prijedlog odluke o izmjeni Odluke o izvršavanju Proračuna grada Zagreba za   

      2019.,  donošenje zaključka

7.   Prijedlog odluke o osnivanju i imenovanju Povjerenstva za ploče za 

      označavanje imena ulica i trgova, spomenike, skulpture, spomen-ploče,

      sakralna obilježja i umjetničke instalacije, donošenje zaključka  

8.   Prijedlog plana djelovanja Grada Zagreba u području prirodnih 

      nepogoda za 2020., donošenje zaključka

9.  Prijedlog zaključka o nadoknadi dijela uplaćenih troškova poslovanja

      poslovnim subjektima za vrijeme zatvaranja Sljemenske ceste zbog izvođenja 

      radova redovnog i izvanrednog održavanja te rekonstrukcija javne ceste – 

      izvođenje radova izgradnje žičare., donošenje zaključka

10.   Ostala pitanja i prijedlozi

Ad.1. Zaključak o izmjeni Plana komunalnih aktivnosti za 2019., donošenje
Predsjednik je dao riječ gosp. Deanu Čizmaru predsjedniku Povjerenstva za komunalne aktivnosti i financije koji je pojasnio razloge donošenja ovog zaključka. Tako je naveo da je asfaltiranje Kumičićeve ulice napravio Grad, a da je u plan stavljeno asfaltiranje nogostupa u Jagićevoj ulici i 7 klupa u DV Budućnost. Gosp. Čizmar je naveo problem izmjene prozora u MO Cvjetni trg zbog toga što Zavod za zaštitu spomenika kulture nije odobrio plastične prozore nego drvene. Spomenuo je kako Vijeće treba ostaviti najmanje 500.000,00 kn za interventna sredstava. Predsjednik je otvorio raspravu u kojoj su sudjelovali: gosp. Stojković, gosp. Čizmar, gosp. Stura gosp. Paradžik i gđa. Roje koja traži da se s Mažuranićevog trga maknu kiosci i pokretne naprave koje narušavaju izgled s čime se složilo Vijeće.
Vijeće je nakon  rasprave jednoglasno donijelo Zaključak o izmjeni Plana komunalnih aktivnosti za 2019. koji se nalazi u privitku zapisnika. 

Ad.2. Korištenje nespomenutih rashoda poslovanja, donošenje zaključka
Vijeće bez rasprave jednoglasno je donijelo slijedeće zaključke:

Z A K L J U Č A K
                                               o odobrenju korištenja sredstava

1.   Vijeće odobrava korištenje sredstava iz Razdjela Proračuna Grada Zagreba, 0502 Pozicije 6 - 3299  OSTALI NESPOMENUTI RASHODI POSLOVANJA Vijeća Gradske četvrti Donji grad u svrhu plaćanja didaktičke opreme za potrebe DV Različak u 

iznosu od 5.000,00 kn.

2.   Ovaj se zaključak dostavlja Gradskom uredu za mjesnu samoupravu na daljnje postupanje.        
Z A K L J U Č A K
                                               o odobrenju korištenja sredstava

1.   Vijeće odobrava korištenje sredstava iz Razdjela Proračuna Grada Zagreba, 0502 Pozicije 6 - 3299  OSTALI NESPOMENUTI RASHODI POSLOVANJA Vijeća Gradske četvrti Donji grad u svrhu plaćanja začinskog bilja za potrebe OŠ J.J. Strosmayera za nastavak projekta Mali urbani vrtlari, u iznosu od 5.000,00 kn.

2.   Ovaj se zaključak dostavlja Gradskom uredu za mjesnu samoupravu na daljnje postupanje.        
Z A K L J U Č A K
                                               o odobrenju korištenja sredstava

1.   Vijeće odobrava korištenje sredstava iz Razdjela Proračuna Grada Zagreba, 0502 Pozicije 6 - 3299  OSTALI NESPOMENUTI RASHODI POSLOVANJA Vijeća Gradske četvrti Donji grad u svrhu plaćanja uredskog materijala i sredstva čišćenje za potrebe Vijeća Gradske četvrti Donji grad u iznosu od 5.000,00 kn.

2.   Ovaj se zaključak dostavlja Gradskom uredu za mjesnu samoupravu na daljnje postupanje.        
Z A K L J U Č A K
                                               o odobrenju korištenja sredstava

1.   Vijeće odobrava korištenje sredstava iz Razdjela Proračuna Grada Zagreba, 0502 Pozicije 6 - 3299  OSTALI NESPOMENUTI RASHODI POSLOVANJA Vijeća Gradske četvrti Donji grad u svrhu plaćanja sportskih rekvizita za potrebe II GIMNAZIJE, u iznosu od 5.000,00 kn.

2.   Ovaj se zaključak dostavlja Gradskom uredu za mjesnu samoupravu na daljnje postupanje.        
 Ad.3. Nacrt konačnog prijedloga Odluke o izmjenama i dopunama Odluke o donošenju

           Generalnog urbanističkog plana grada Zagreba, donošenje zaključka
Predsjednik je dao riječ gosp. Ivici Rovisu koji je  prezentirao Nacrt konačnog prijedloga Odluke o izmjenama i dopunama Odluke o donošenju Generalnog urbanističkog plana Grada Zagreba. Nakon prezentacije članovi Vijeća postavljali su pitanja na koja im je gosp. Rovis odgovorio. Predsjednik je otvorio raspravu u kojoj su sudjelovali: gosp. Troha, gosp. Faber, gosp. Stojković, gosp. Matula,  gosp. Stipanović i  gosp. Stipanović.
Vijeće  s 5 glasova za, 8 glasova protiv donosi  sljedeći

Z A K L J U Č A K
o davanju mišljenja na Nacrt konačnog prijedlog odluke o izmjenama i dopunama Odluke o donošenju Generalnog urbanističkog plana grada Zagreba
1. Vijeće Gradske četvrti Donji grad daje negativno mišljenje na Nacrt konačnog prijedloga o izmjenama i dopunama Odluke o donošenju Generalnog urbanističkog plana grada Zagreba.
2.   Ovaj se zaključak dostavlja Gradskom uredu za strategijsko planiranje i razvoj Grada,

      Sektoru za prostorno i urbanističko planiranje.        
Ad.4. Prijedlog programa za izradu UPU Vlaška – Šubićeva – Martićeva – Derenčinova, 
          donošenje zaključka
Predsjednik je prepustio riječ gosp. Tomislavu Dumančiću iz Gradskog ureda za strategijsko planiranje i razvoj grada koji je prezentirao Prijedlog programa za izradu UPU Vlaška – Šubićeva – Martićeva – Derenčinova.  Nakon prezentacije predsjednik je otvorio raspravu u kojoj su sudjelovali: gosp. Paradžik, gosp. Štriga, gosp. Faber, gđa Čačinovič, gosp. Troha i gosp. Matula.
Vijeće  s 5 glasova za, 5 glasova protiv i 3 suzdržana  glasa donosi  sljedeći

Z A K L J U Č A K
o davanju mišljenja na Prijedlog programa za izradu UPU Vlaška – Šubićeva – Martićeva - Derenčinova 

1. Vijeće Gradske četvrti Donji grad daje negativno mišljenje na prijedlog programa za izradu UPU Vlaška – Šubićeva – Martićeva - Derenčinova.
2.   Ovaj se zaključak dostavlja Gradskom uredu za strategijsko planiranje i razvoj Grada,

      Sektoru za prostorno i urbanističko planiranje.        
  Ad.5.   Izvješće o Danu Donjeg grada
Predsjednik je  naveo da se Dan Gradske četvrti Donji grad  ove godine obilježavao 24. rujna na Zrinjevcu, pa je tako od događanja  spomenuo: Izložbu radova studenata Likovne akademije u organizaciji profesora Novoselca, Inprovizacijski plesni kolektiv-suvremeni ples, u glazbenom  paviljonu nastupali su : Udruga poezija subotom, Artistička unija Hrvatske - Ivica Krakić - iluzionist, Klapa „Nostalgija“, Kvintet Grey i Martin Kutnar te Soul Fingersi. 
Predsjednik je otvorio raspravu. Gđu. Roje je zanimala podjela karata za kazališta, te je navela  da članovi Vijeća Gradske četvrti Donji grad  nisu kontaktirani za karte. Gosp. Matula je objasnio kako je on podijelio karte, te se ispričao gđi. Roje na propustu. Gosp. Paradžik je rekao da su karte koje je on trebao podijeliti podijeljene preko mjesnih odbora koji su bili zainteresirani.
Ad.6.  Prijedlog odluke o izmjeni Odluke o izvršavanju Proračuna grada Zagreba za   

      2019.,  donošenje zaključka
Vijeće bez rasprave jednoglasno je donijelo slijedeći

Z A K LJ U Č A K

o davanju mišljenja na Prijedlog odluke o izmjeni Odluke o izvršavanju Proračuna Grada Zagreba za 2019.
1. Vijeće Gradske četvrti Donji grad daje negativno mišljenje na Prijedlog odluke o izmjeni Odluke o izvršavanju Proračuna Grada Zagreba za 2019.
2. Ovaj će zaključak biti upućen Stručnoj službi gradonačelnika.

Ad.7.   Prijedlog odluke o osnivanju i imenovanju Povjerenstva za ploče za 

    označavanje imena ulica i trgova, spomenike, skulpture, spomen-ploče,

    sakralna obilježja i umjetničke instalacije, donošenje zaključka 
Vijeće bez rasprave  s 6 glasova za  i 2 suzdržana  glasa donosi  sljedeći

Z A K LJ U Č A K

o davanju mišljenja na Prijedlog odluke o osnivanju i imenovanju Povjerenstva za ploče za označavanje imena ulica i trgova, spomenike, skulpture, spomen-ploče, sakralna obilježja i umjetničke instalacije
1. Vijeće Gradske četvrti Donji grad daje pozitivno mišljenje na Prijedlog odluke o osnivanju i imenovanju Povjerenstva za ploče za označavanje imena ulica i trgova, spomenike, skulpture, spomen-ploče, sakralna obilježja i umjetničke instalacije.
2. Ovaj će zaključak biti upućen Stručnoj službi gradonačelnika.

Ad. 8.  Prijedlog plana djelovanja Grada Zagreba u području prirodnih 

      nepogoda za 2020., donošenje zaključka
Vijeće bez rasprave jednoglasno donosi sljedeći
Z A K LJ U Č A K

o davanju mišljenja na Prijedlog plana djelovanja Grada Zagreba u području prirodnih nepogoda za 2020.
3. Vijeće Gradske četvrti Donji grad daje pozitivno mišljenje na Prijedlog plana djelovanja Grada Zagreba u području prirodnih nepogoda za 2020.

4. Ovaj će zaključak biti upućen Stručnoj službi gradonačelnika.

Ad.9.  Prijedlog zaključka o nadoknadi dijela uplaćenih troškova poslovanja

      poslovnim subjektima za vrijeme zatvaranja Sljemenske ceste zbog izvođenja 

      radova redovnog i izvanrednog održavanja te rekonstrukcija javne ceste – 

      izvođenje radova izgradnje žičare., donošenje zaključka
Vijeće bez rasprave jednoglasno donosi sljedeći
Z A K LJ U Č A K

o davanju mišljenja na Prijedlog zaključka o nadoknadi dijela uplaćenih troškova poslovanja poslovnim subjektima za vrijeme zatvaranja Sljemenske ceste zbog izvođenja radova i izvanrednog održavanja te rekonstrukcije javne ceste – izvođenja radova izgradnje žičare
1. Vijeće Gradske četvrti Donji grad daje pozitivno mišljenje na Prijedlog zaključka o nadoknadi dijela uplaćenih troškova poslovanja poslovnim subjektima za vrijeme zatvarnaja Sljemenske ceste zbog izvođenja radova redovnog i izvanrednog održavanja te rekonstrukcije javne ceste – izvođenje radova izgradnje žičare.
2. Ovaj će zaključak biti upućen Stručnoj službi gradonačelnika.

Ad.10.   Ostala pitanja i prijedlozi

Pod ovom točkom predsjednik je rekao da je MO „Kralj Petar Svačić“ donio  Zaključak o poduzimanju potrebnih radnji za hitnu obnovu „Kuće Bolle“ u Žerjavićevoj ulici br. 4 i uputio Vijeću Gradske četvrti Donji grad  provođenje predloženih radnji  bez odgode. 
Vijeće se složilo da se na iduću sjednicu ovaj Zaključak stavi kao točka dnevnog reda, te da se na sjednicu pozovu predstavnici relevantnih ureda i Zavoda Grada Zagreba, Ministarstvo kulture, povjesničare umjetnosti, arhitekte koji će dati odgovore  o daljnjem postupanju u svrhu obnove i očuvanja ovog kulturnog dobra.
Sjednica završena u 19,30
Zapisničarka:
 Ana Katić

KLASA: 026-02/19-01/378
URBROJ: 251-06-11-1-19-2
Zagreb, 14. listopada 2019.
                                    PREDSJEDNIK VIJEĆA

                     
  GRADSKE ČETVRTI DONJI GRAD

                                                                                                mr. sc. Petar Paradžik, prof.

